ET Euroopa Liidu Teataja C 217/3

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2009/C 217/03

Abi nr: XA 61/09

Liikmesriik: Eesti

Piirkond: Eesti

Abikava nimetus või üksiktoetust saava ettevõtte nimi: Turuarendustoetus

Õiguslik alus:

1) Maaelu ja põllumajandusturu korraldamise seadus § 11 lõige 1 ja § 18 lõige 1 (RTI, 18.7.2008, 33, 202);

2) Põllumajandusministri 26.3.2008. a määrus nr 26 „Turuarendustoetuse taotlemise ja taotluse menetlemise kord, nende kulude loetelu, mille hüvitamiseks turuarendustoetust antakse, ning toetuse määr”.

Kavas ette nähtud aastased kulutused või ettevõttele antud üksiktoetuse üldsumma: Üldsumma kuni 6 000 000 EUR (93,9 mln EEK), aastas ligikaudu 2 000 000 EUR (31 mln EEK).

Abi ülemmäär: Kuni 100 %

Rakendamise kuupäev:

Kava või üksiktoetuse kestus: Kuni 31 detsember 2010

Abi eesmärk: Suurendada põllumajandustoodete turustamisvõimalusi või juurutada teadus- ja arendussaavutusi põllumajandustootmisse.

Kvaliteetsete põllumajandustoodete tootmise edendamiseks antakse abi kooskõlas artikliga 14. Abikõlblikud kulud on kooskõlas artikli 14.2 punktidega b, c, d (ISO 9000, ISO 14000 seeria kvaliteedisüsteemi, ohu analüüsi ja kriitiliste kontrollpunktide ohjel (HACCP) põhinevate süsteemide, jälgitavuse süsteemi, autentsuse ja turustusnormide tagamise süsteemi või keskkonnaauditi süsteemi juurutamisest tulenevad kulud; hea tootmistava juhendite koostamise ja väljaandmise kulud; tunnustatud sertifitseerimisasutuse poolt võetav lõiv seoses kvaliteedijuhtimissüsteemi või samalaadsete süsteemide esmase sertifitseerimisega).

Tehnilist abi põllumajandustootjatele antakse kooskõlas artikliga 15. Abikõlblikud kulud on kooskõlas artikli 15.2 punktidega a, c, d, e, f (turu-uuringuks antav toetus, põllumajandustoodete tutvustamiseks antav toetus; messil, konkursil või näitusel osalemiseks ning nende korraldamiseks antava toetus; koolituseks antav toetus).

Abi antakse subsideeritud teenuse vahendusel ja see ei hõlma otsemakseid tootjatele.

Asjaomane sektor / asjaomased sektorid: Põllumajandustootjad (Nace kood A1)

Abi andva ametiasutuse nimi ja aadress:

Põllumajandusministeerium Lai 39/41 Tallinn EESTI/ESTONIA

Veebileht: http://www.agri.ee/toetused-2

Muu teave: Käesoleva teatisega muudame teatist XA 160/08.

Abi nr: XA 105/09

Liikmesriik: Hispaania

Piirkond: Cantabria

Abikava nimetus: Compra de material vegetal de reproducción de categoría certificada en aplicación de las medidas fitosanitarias adoptadas para la erradicación y control de los organismos nocivos en Cantabria.

Õiguslik alus: Orden DES/53/2008, de 18 de agosto, por la que se establecen las bases reguladoras y la convocatoria para 2008 de las ayudas a la compra de material vegetal de reproducción de categoría certificada en aplicación de las medidas fitosanitarias adoptadas para la erradicación y control de los organismos nocivos en Cantabria.

Abikavaga ettenähtud aastased kulud: 6 000 EUR; summat võib suurendada kuni 50 000 EUR.

Abi suurim osatähtsus:

1) Korvatakse 50 % taimse paljundusmaterjali ostmisega seotud kuludest eeldusel, et summa ei ületa sertifitseeritud ja sertifitseerimata materjali turuhinna vahelist erinevust.

2) Abisummast arvatakse maha järgmine: a) käesoleva abiga kaetud kuludega seotud kindlustuskava raames saadud summad; b) kulud, mida ei põhjustanud kahjurid või haigused ja mis oleksid muul juhul ikkagi tekkinud.

Rakendamise kuupäev: Alates vabastustaotluse registreerimisnumbri avaldamisest Euroopa Komisjoni põllumajanduse ja maaelu arengu peadirektoraadi veebisaidil.

Abikava või üksikabi kestus: 2008–2013

Abi eesmärk: Eesmärk: Sertifitseeritud taimse paljundusmaterjali ostmine, järgides Cantabria autonoomses piirkonnas vastuvõetud taimetervisemeetmeid selliste 21. jaanuari 2005. aasta Real Decreto nr 58/2005 I ja II lisas esitatud kahjulike organismide hävitamiseks ja tõrjeks, mida Hispaanias veel ei esine, ning samuti selliste kahjulike organismide hävitamiseks ja tõrjeks, mida ei ole nimetatud lisades märgitud ning mille esinemine Hispaanias ei ole praegu teada ning mille puhul arvatakse, et need kujutavad Euroopa Liidule otsest ohtu seaduse nr 43/2002 artikli 14 lõike 1 ning Real Decreto nr 58/2005 artikli 16 lõike 2 kohaselt.

Abi eesmärk vastab määruse (EÜ) nr 1857/2006 artikli 10 lõikele 2: „Looma- ja taimehaiguste ning kahjurite järsu leviku puhul antav abi”.

Abikõlblike kulude hulka kuuluvad täiendavad kulud, mis on seotud võimaliku kohustusega osta sertifitseeritud taimset paljundusmaterjali, järgides taimetervise eest vastutava ametiasutuse korraldusel vastu võetud taimetervisemeetmeid eespool nimetatud kahjulike organismide hävitamiseks ja tõrjeks.

Asjaomane sektor / asjaomased sektorid: Põllumajandus (taimekasvatustoodang)

Abi andva ametiasutuse nimi ja aadress:

Gobierno de Cantabria Consejería de Desarrollo Rural, Ganadería, Pesca y Biodiversidad C/ Gutiérrez Solana s/n 39011 Santander ESPAÑA

Veebileht: http://boc.gobcantabria.es/boc/datos/MES%202008-09/OR%202008-09-01%20169/PDF/11876-11879.pdf

Muu teave:

Dirección General de Desarrollo Rural C/ Gutiérrez Solana s/n 39011 Santander ESPAÑA Tel +34 942207864 e-post: fernandez_b@gobcantabria.es

Santander, 2. september 2008 El jefe de servicio de agricultura y diversificación rural Fdo. Benito FERNÁNDEZ RODRÍGUEZ-ARANGO

Abi nr: XA 166/09

Liikmesriik: Saksamaa

Piirkond: Hessen

Abikava nimetus või üksikabi saava ettevõtja nimi: Gewährung von Beihilfen zur Bekämpfung von Tierseuchen nach den „Richtlinien der Hessischen Tierseuchenkasse über die Gewährung von Beihilfen“ (Beihilferichtlinien)

Õiguslik alus:

— § 71 Tierseuchengesetz der Bundesrepublik Deutschland,

— §§ 7 bis 11 Hessisches Ausführungsgesetz zum Tierseuchengesetz

Abikavaga ettenähtud aastased kulud või ettevõtjale antava üksikabi üldsumma: Abi üldsumma ligikaudu 2,25 miljonit EUR aastas (rahastatakse loomaomanike poolt Hesseni liidumaa loomahaiguste rahastusse (Tierseuchenkasse) tehtud sissemaksetest ja liidumaa rahalistest vahenditest)

Abi suurim osatähtsus: 100 %

Rakendamise kuupäev: Abi antakse alates esimesest päevast pärast Euroopa Komisjoni määruse (EÜ) nr 1857/2008 artikli 20 kohase identifitseerimisnumbriga kättesaamisteatise registreerimist.

Abikava või üksikabi kestus:

Abi eesmärk: A osas on tegemist määruse (EÜ) nr 1857/2006 artikli 10 lõike 1 kohase abiga, mida antakse põllumajandustootjatele selliste tehtud kulutuste hüvitamiseks, mis on seotud tervisekontrolli, testide ja muude varase avastamise meetmetega, samuti loomahaiguste ennetamiseks ja tõrjeks vaktsiini ostmise ja kasutamisega. Abi ei hõlma rahalisi otsemakseid põllumajandusettevõtjatele, vaid seda antakse subsideeritud teenustena. Hessische Tierseuchenkasse võtab enda kanda teenuste kulud, hüvitades need teenuste osutajatele. Abi suurim osatähtsus on 100 %.

Teenused on peamiselt tervisekontrollide, testide ja muude varase avastamise meetmete võtmise ning vaktsineerimise ja vaktsiini ostmise subsideerimisega seotud veterinaarkorralduse ja analüüside kulud.

B osas on tegemist määruse (EÜ) nr 1857/2006 artikli 10 lõike 2 kohase abiga, mida antakse põllumajandustootjatele loomahaiguste tõttu tekkinud kahjude hüvitamiseks. Abi arvutatakse haiguse tõttu surnud loomade või kohustusliku riikliku ennetus- ja tõrjeprogrammi raames tapetud loomade turuväärtuse alusel. Abi on piiratud ametiasutuste ametlikult kindlaks tehtud loomahaiguspuhangute tõttu kaotatud loomade eest kahjude hüvitamisega. Seejuures on abi brutoosatähtsus kuni 100 %.

Abisaajad on väikesed ja keskmise suurusega ettevõtjad määruse (EÜ) nr 800/2008 tähenduses.

Abiga ei ole hõlmatud meetmed, mille kulud peab põllumajandusettevõtja ühenduse õiguse kohaselt ise kandma. Järgitakse määruse (EÜ) nr 1857/2006 artikli 10 lõike 7 sätteid.

Asjaomane sektor / asjaomased sektorid: Hesseni liidumaa kõik veise-, sea-, lamba-, kitse- ja kodulinnukasvandused.

Abi andva asutuse nimi ja aadress:

Hessische Tierseuchenkasse Alte Schmelze 11 65201 Wiesbaden DEUTSCHLAND

Veebileht: Tierseuchengesetz, Hessisches Ausführungsgesetz zum Tierseuchengesetz

http://www.hessischetierseuchenkasse.de/ (õiguslik alus)

Abi käsitlevad direktiivid

http://www.hessischetierseuchenkasse.de/PDF/0904%20Entwurf%20Richtlinie%20Hessen.pdf

Muu teave: —

Abi nr: XA 170/09

Liikmesriik: Prantsusmaa

Piirkond: Départment du Puy-de-Dôme

Abikava nimetus või üksikabi saava ettevõtja nimi: Aides en faveur de la maîtrise de la fièvre catarrhale ovine dans le Puy-de-Dôme

Õiguslik alus:

— komisjoni määruse (EÜ) nr 1857/2006 artikkel 10

— articles L 1511-1 et suivants du code général des collectivités territoriales,

— arrêté du 15 décembre 2008 modifiant l'arrêté du 1er avril 2008 définissant les zones réglementées relatives à la fièvre catarrhale du mouton (JORF no 0292 du 16 décembre 2008),

— délibération du 27 mars 2009 du Conseil général du Puy-de-Dôme.

Abikavaga ettenähtud aastased kulud: 150 000 EUR

Abi suurim osatähtsus: 80 %

Rakendamise kuupäev: alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebilehel.

Abikava või üksikabi kestus: 2009

Abi eesmärk: Alates 2007. aastast on Puy-de-Dôme departemangus esinenud lammaste katarraalset palavikku (serotüüp 8). Haigusel ei ole üksnes otsesed tagajärjed (haigus, surevus, abordid, tootmiskadu), vaid ka kaudsed (ajutine või jäädav isasloomade steriilsus, ebaregulaarsed innaajad).

Isasloomade steriilsus võib kesta rohkem kui kolm kuud, enne kui nende sugulised funktsioonid täielikult taastuvad. Haigustunnustega isasloomi ei saa seega 2008. aasta septembris alanud innaajal paaritamiseks kasutada, eelkõige puudutab see lambakasvatust.

Haigusega kaasnevad mitmed ohud:

isasloomadel võis esineda varjatud kliinilisi tundemärke, mida karjakasvatajad ei pannud tähele. Suure tõenäosusega on nad steriilsed.

kahjustatud suguliste funktsioonidega isasloomade kasutamisega võib kaasneda suure hulga emasloomade viljastamata jäämine. Kui ei võeta ettevaatusabinõusid, võidakse tõsiselt ohustada ettevõtja toodangut.

Lisaks vaktsineerimiskampaaniatele (Euroopa Liidu rahastatud vaktsiinid) soovib Puy-de-Dôme üldnõukogu rakendada kahte meedet:

isasloomade (pullid ja jäärad) sperma kontrollimine: mikroskoopuuring võimaldab anda kiire diagnoosi ja seega eraldada isasloomad, kellel on võinud olla kokkupuude lammaste katarraalse palavikuga.

emasloomade (lehmad, mullikad ja uted) ultraheli: see võimaldab varakult tuvastada viljastamata emasloomi ja korrata paaritamist ning eraldada emasloomad, kellel on võinud olla kokkupuude lammaste katarraalse palavikuga.

Eesmärk on:

piirata negatiivset mõju, mis võib tuleneda ebapiisavast sündimusest põhjustatud tootmise vähenemisest 2009. aastal;

aidata katta kulusid, mis tulenevad testide korrapärasest kasutamisest seoses lammaste katarraalse palavikuga.

Abi ei anta otse loomakasvatajatele, vaid organisatsioonidele, kes vastutavad eespool nimetatud subsideeritud tegevuse eest. Jälgitakse, et kõnealust abi antakse üksnes ettevõtjale, kes vastab ühenduse kriteeriumidele väikeste ja keskmise suurusega ettevõtjate kohta. Abi antakse seetõttu subsideeritud teenuste vahendusel, mis on kättesaadavad kõikidele loomakasvatajatele, sõltumata sellest, kas nad on tootjaorganisatsioonide või muude struktuuride liikmed.

Asjaomane sektor/asjaomased sektorid: Karja-, lamba- ja kitsekasvatussektor.

Abi andva ametiasutuse nimi ja aadress:

Conseil général du Puy-de-Dôme 24 rue Saint Esprit 63033 Clermont-Ferrand Cedex 1 FRANCE

Veebileht: http://deliberations.cg63.fr/NetelibInternetDocs/ConseilGeneral/2009/03/26/Deliberation/T0231.pdf

Muu teave: —

Abi nr: XA 183/09

Liikmesriik: Hispaania

Piirkond: Comunitat Valenciana

Abikava nimetus: Asociación criadores caballos de pura raza española de la Comunidad Valenciana

Õiguslik alus: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat

Abikavaga ettenähtud aastased kulud: 120 000 EUR 2009. aastal

Abi suurim osatähtsus: 100 % abikõlblikest kuludest

Rakendamise kuupäev: Alates vabastustaotluse registreerimisnumbri avaldamisest Euroopa Komisjoni põllumajanduse ja maaelu arengu peadirektoraadi veebisaidil.

Kestus: Aasta 2009

Abi eesmärk: Valencia autonoomses piirkonnas kasvatatud tõupuhaste hobuste levitamise edendamiskava rakendamine (määruse (EÜ) nr 1857/2006 artiklid 15 ja 16).

Abikõlblikud kulud hõlmavad tõuraamatute pidamisega seotud halduskulusid ning kolmandate isikute osutatud teenuseid (tõuraamatute asutamine ja põllumajandustootjate tehniline nõustamine) (artikkel 16). Abikõlblikud on ka kulud, mis tulenevad tõupuhaste hobuste kasutamise edendamiskava elluviimisest ning sel eesmärgil korraldatud üritustest, mis hõlmavad hobuseid (artikkel 15).

Asjaomane sektor / asjaomased sektorid: Puhast hispaania tõugu hobuste kasvatajad ja omanikud

Abi andva ametiasutuse nimi ja aadress: Conselleria de Agricultura, Pesca y Alimentación

Veebileht: http://www.agricultura.gva.es/especiales/ayudas_agrarias/pdf/precval09.pdf

Muu teave: —